Diari Oficial de la Generalitat Valenciana


Sumari del DOGV 4507, del 26-05-2003 (2003/5733)

ORDE de 24 d'abril de 2003 de la Conselleria de Justícia i Administracions Públiques, per la qual s'aprova la creació i classificació del lloc de tresoreria de l'Ajuntament d'Almàssera.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4507

Data del DOGV
:   26-05-2003

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2003/5733


Data del document
:   24-04-2003

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Almàssera
    * qualificació del personal
    * administració local
    * comptable

ORDE de 24 d'abril de 2003 de la Conselleria de Justícia i Administracions Públiques, per la qual s'aprova la creació i classificació del lloc de tresoreria de l'Ajuntament d'Almàssera. [2003/5733]
  
El Ple de l'Ajuntament d'Almàssera, en sessió celebrada el dia 27 de gener de 2003, va aprovar la plantilla de personal, amb la creació d'un lloc de treball de tresoreria.
  
Així mateix, se sol·licita a esta Conselleria de Justícia i Administracions Públiques la creació i classificació de dit lloc; la seua provisió està reservada a funcionaris d'Administració local amb habilitació de caràcter nacional de la subescala d'intervenció tresoreria.
  
Vist el que disposa l'article 2 del Reial Decret 1732/1994, de 29 de juliol, en l'apartat f) del qual establix que en les corporacions locals amb secretaria de classe segona serà la relació de llocs de treball la que determine si el lloc de tresoreria està reservat a habilitat de caràcter nacional o pot ser exercit per un dels seus funcionaris degudament qualificats.
  
En virtut d'això, i en ús de les competències atribuïdes pels articles 2.2 a) i 4 del Decret 159/1997, de 29 d'abril, del Govern Valencià, pel qual s'aprova el Reglament regulador de la competències de la Generalitat Valenciana relatives als funcionaris d'Administració local amb habilitació de caràcter nacional,
  
ORDENE
  
Crear i classificar el lloc de tresoreria de l'Ajuntament d'Almàssera. La seua provisió està reservada a funcionaris d'Administració local amb habilitació de caràcter nacional de la subescala d'intervenció tresoreria, sense perjuí del que preveu l'apartat 2 f) de la disposició transitòria primera del Reial Decret 1174/1987, de 18 de setembre.
  
Contra esta orde es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà al de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 24 d ?abril de 2003
  
El conseller de Justícia i Administracions Públiques